— На той пазіцыі, на якой я зараз гуляю, на пазіцыі апорнага паўабаронцы. Раней я быў абаронцам, а цяпер бліжэй стала паўабарона. Два-тры гады таму трэнер паспрабаваў мяне ў цэнтральнай зоне, і з таго часу я там і гуляю. А падабаецца мне камбінацыйны футбол. Каму прыемна сядзець у глухой абароне і толькі адбівацца? Я люблю працаваць з мячом, ствараць. Без мяча вельмі цяжка гуляць, і фізічна, і псіхалагічна. Вядома, ёсць такія гульні, што трэба на поле араць ў абароне. Я не адмаўляюся — трэба стаяць, значыць, будзем стаяць. Галоўнае, каб гэта прыносіла ачкі. Устаноўка трэнера — гэта галоўнае, скажуць, значыць, будзем працаваць ад абароны. Гэта таксама футбол.